User:Devi Buddha/sandbox

Copil Vasile, născut pe data de 29 februarie 1936 (Câmpia Turzii, județul Cluj, Transilvania, România) este un fotbalist român care a jucat pe pozițiile de mijlocaș ofensiv și atacant.

Pişti Kovacs (fost mare antrenor la Ajax Amsterdam), cel care atunci era antrenor la Universitatea Cluj, l-a adus în Bucureşti ca să joace pentru Progresul Combinatul Poligrafic Casa Scânteii, practic, echipa naţională de tineret, care evolua în liga secundă.

Echipa s-a desființat, iar Copil Vasile alături de mulţi alţi jucători tineri de perspectivă a ajuns la Locomotiva (Rapid București de mai târziu). Printre aceştia Nae Georgescu, Miki Raab, Greavu, Ene II.

De la vârsta de 20 de ani până la 25 de ani, Copil Vasile a jucat șase sezoane complete între anii 1956 şi 1962 pentru Locomotiva (Rapid București de mai târziu). El a jucat alături de nume legendare din istoria glorioasă a Rapidului precum Ozon, Macri, Greavu sau Ionescu.

Cel mai bun rezultat al său la echipa alb-vişinie a fost un loc 3 în sezonul 1960-1961. Copil Vasile a fost om de bază al Rapidului de atunci, cu 22 de meciuri jucate din 26.

În cantonament fiind cu Locomotiva, pe Valea Prahovei, a primit un telefon. Echipa din Câmpia Turzii, localitatea natală, pe atunci, juca în liga a 2-a. I s-a spus direct că dacă nu se duce să joace acolo, părinţii şi socrii lui vor fi daţi afară de la locul de muncă! În locul său, în Giuleşti s-a dus Viorel Kraus de la Câmpia Turzii.

După 1 an și jumătate, în 1963, a revenit în București. A încercat să joace pentru Locomotiva, dar neavând postul de titulat asigurat, antrenorul Valentin Stănescu preferându-l pe Bebe Năsturescu, acesta a jucat doi ani pentru Progresul București, echipa băncii naționale a României BNR.

Copil Vasile s-a retras din fotbal de la CFR Roșiori, în 1966, la 30 de ani, din cauza unor probleme medicale, cu un an înainte de marea performanță a Locomotivei (Rapid București de mai târziu) când a luat campionatul.

Copil Vasile a jucat și trei meciuri în tricoul echipei naționale a României, primul meci fiind împotriva Belgiei în data de 28 septembrie 1955.